ด่วน! “พรรคไทยรักษาชาติ” แถลงน้อมรับพระราชโองการ ร.10
ด่วน! “พรรคไทยรักษาชาติ” แถลงน้อมรับพระราชโองการ ร.10
11 ก.พ. 2562

พรรคไทยรักษาชาติ (ทษช.) ได้ออกแถลงการณ์ด่วน หลังมีพระราชโองการเมื่อคืนนี้  ด่วน! พระบรมราชโองการ ร.10 “ราชวงศ์ชั้นสูงเกี่ยวข้องการเมือง มิบังควรอย่างยิ่ง
โดยในแถลงการณ์ระบุว่า  ตามที่ได้มีประกาศพระราชโองการในสมเด็จพระเจ้าอยู่หัวมหาวชิราลงกรณ บดินทรเทพยวรางกูร เรื่อง สถาบันพระมหากษัตริย์ตามรัฐธรรมนูญแห่งราชอาณาจักรไทย ลงวันที่ 8 กุมภาพันธ์ พ.ศ. 2562 ความละเอียดแจ้งแล้วนั้น พรรคไทยรักษาชาติขอน้อมรับพระราชโองการข้างต้นไว้ด้วยความจงรักภักดีต่อพระเจ้าอยู่หัวและพระราชวงศ์ทุกพระองค์
พรรคไทยรักษาชาติซาบซึ้งในพระเมตตาของทูลกระหม่อมหญิงอุบลรัตนฯ มหิดล ที่ได้ให้ความเมตตาต่อพรรคฯ พรรคไทยรักษาชาติจะขอทำหน้าที่ตามระเบียบของคณะกรรมการการเลือกตั้ง กฎหมายการเลือกตั้ง รัฐธรรมนูญ ด้วยความเคารพในขนบธรรมเนียมราชประเพณี และพร้อมที่จะดำเนินนโยบายเพื่อนำความเจริญรุ่งเรืองมาสู่ประเทศไทย ด้วยความเคารพในการตัดสินใจของประชาชน ตามวิถีทางของระบอบประชาธิปไตย อันมีพระมหากษัตริย์ทรงเป็นประมุขพรรคไทยรักษาชาติ 9 กุมภาพันธ์ 2562
